
ДО 
ОБЩИНСКИ СЪВЕТ - ПОМОРИЕ


ПРЕДЛОЖЕНИЕ

От  Адам Георгиев Адамов
Председател на  Общински съвет – Поморие

Относно: Правилник за изменение и допълнение на Правилник за организацията и дейността на Общински съвет – Поморие, неговите комисии и взаимодействието му с общинската администрация на Община Поморие

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

Във връзка с публикувано на интернет страницата на Общински съвет – Поморие обявление ведно с проект за приемане на Правилник за изменение и допълнение на Правилник за организацията и дейността на Общински съвет – Поморие, неговите комисии и взаимодействието му с общинската администрация на Община Поморие, внасям предложение за допълнения, както следва:

1. В чл. 39 се създава нова ал. 9 със следния текст: 
„(9) Заседанията на Постоянната комисия по Закона за противодействие на корупцията са винаги закрити и за тях не се води аудио и видео запис, като актовете на комисията се оповестяват съгласно вътрешни правила за работата на комисията.“

2. Чл. 40 се изменя както следва: 
„Заседанията на постоянните комисии са законни, ако на тях присъстват повече от половината им членове – общински съветници. За всяко заседание на комисиите се изготвя присъствен списък, в който присъстващите членове на съответната комисия се подписват преди заседанието на комисиите. Решенията се вземат с обикновено мнозинство от общия брой на членовете съветници в комисията.“

3. В чл. 40 се създава нова ал. 2 със следния текст: 
„(2) Председателят на комисията ръководи заседанието, дава думата за изказвания на присъстващите по обсъждания въпрос и формулира решенията на комисията за протокола. Когато изказващият се отклонява от обсъждания въпрос, председателят го предупреждава и ако нарушението продължи или се повтори, му отнема думата.“

4. Чл. 41, ал.1 се изменя както следва: 
„(1) За заседанията на комисиите се води съкратен протокол, в който се отразяват гласувани предложения и приетите решения, формулирани от Председателя на комисията, водещ заседанието. 
5. Чл. 41, ал.2 се изменя както следва:
„(2) Протоколът се подписва от председателя на комисията и от водещия протокола и се съхранява при председателя на съвета. Протоколът от всяко заседание на комисия се публикува на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“











С уважение,

АДАМ АДАМОВ							

Председателна Общински съвет – Поморие

